Генрыкаўскія артыкулы
Генрыкаўскія артыкулы

 Свабоднае выбранне караля.
 Свабоднае вызнанне хрысціянскіх веравучэнняў.
 Агульнадзяржаўныя соймы павінны склікацца адзін раз у два гады на шэсць тыдняў.
 Паспалітае рушэнне (усеагульнае апалчэнне) можа склікацца толькі са згоды сойма.
 Пры каралі павінны пастаянна знаходзіцца 16 сенатараў.
 Новыя падаткі, пошліны і манаполіі могуць уводзіцца толькі па пастанове сойма.
 Міжнародная палітыка, абвяшчэнне вайны і заключэнне міжнародных трактатаў могуць ажыццяўляцца толькі са згоды сената.
 У выпадку вайны паспалітае рушэнне (апалчэнне) мог весці толькі кароль і яно павінна заставацца ў межах дзяржавы, а ў выпадку пахода за мяжу кожнаму ратніку неабходна было выплаціць па 5 (пяць) грывен. Ахова межаў дзяржавы павінна ажыццяўляцца наемным войскам за кошт адной чацьвертай часткі чыстага дахода з дзяржаўных маенткаў т.з. кварты.
 У выпадку парушэння каралем правоў, свабод і ўмоў, або чаго не выканаў, то ў такім выпадку шляхта можа выступіць супраць караля, абвясціўшы непаслушэнства.

Цытуецца ў адпаведнасці з тэкстам дакумента, змешчаным у выданні:

Historia Polski. Warszawa 1957. Т. 1. Сг. 2. С. 300Васілевіч, Р. А. Гісторыя канстытуцыйнага права Беларусі / Р. А. Васілевіч, Т. І. Доўнар,І. А. Юхо; Бел. дзярж. ун-т. Юрыд. фак.- Мінск: ВТАА «Права і эканоміка», 2001. — С. 107—109.''

Дакументы Рэчы Паспалітай